Ixef amezwaru: Awal ɣef ungal tigert, ileḥḥu ur yeẓri sani, yeggra-d am yiwen n uḍerɣal ur nefriẓ abrid, si temsalt-nni kan baba-s n Saɛid yeɣli-d deg waṭṭan, tuwi-t temttan, yugra-d ḥala Rebbi, Saɛid iwala akken d lɣerba kan ara tt-yefrun, aḥaruq i d-teǧǧa deg-s Yamina ur zmiren ara waman ad t-sexsin, yerwel agemmaḍ i yilel anda ara yettu tamsalt-is, di temetti taqbaylit tamensayt, mačči ḥala laẓ iɣef ttjiḥen yirgazen ula d tayri, tesɛa azal meqqar di jjiḥ n yimeẓyen dyirgazen, asmi yuweḍ agemmaḍ i yilel yuwḍ-it isali teqqim-d yemma-s ula d tin tkemmel, ass-nni i iɛuhed Rebbi ar asaɣ-nni i t-icudden ɣer tmurt ass-nni I yegzem, yegra-d d amejjaḥ di tmura n medden ...